钦定古今图书集成/明伦汇编/宫闱典/第071卷 > 《册皇太子制》同前
## 钦定古今图书集成/明伦汇编/宫闱典/第071卷 > 《册皇太子制》同前

朕闻“王者神器，天之大业，震百里而崇孟侯，照四方
而建元子，其所由来尚矣。我国家参天贰地，济以丰
功，祖武宗文，承于密命。顾循菲德，寅畏鸿名。太上皇
命朕以位卿大夫”补朕之阙，佥谓率先自尔，稽古惟
新，国本之大，不可以不务；皇储之重，不可以不立。故
宵衣当宁，闻义是将；朝服升阶，择贤而举。皇太子嗣
谦，生知礼乐，性成仁孝。字孙之爱，则敬不绝驰；问竖
之安，则恭而至寝。观其言精视牍，思敏题鞭，固已核
《东序》之讨论，契《南山》之调护。今少阳践位，献岁发春，
草树自乐，乾坤交泰。副君之榜，已别其宫；太史之书，
更藏于府。帝图斯永，人望所归，庶符知子之明，岂独
在予之庆。用施宽惠，光于政理。今望苑初开，端僚是
切。天下有高才懋德，硕学纯儒，比迹春卿，齐名夏绮，
具以征辟，